ટૂર્નામેન્ટ હતી વર્લ્ડ એથ્લેટિક્સ ચેમ્પિયનશિપની. હજુ થોડા દિવસ પહેલાં જ ૧૦૦ મીટરની રેસ હાર્યા બાદ (બોલ્ટ ત્રીજા સ્થાને રહ્યો હતો) જાણે કે સમયે સંકેત આપી દીધો હતો કે બોલ્ટના યુગનો અંત નજીક આવી ગયો છે. નવી પ્રતિભાઓએ તેને ઝાંખો પાડી દીધો છે. બોલ્ટ સમયની આ ઉદ્ઘોષણાને કદાચ સાંભળી પણ ચૂક્યો હતો. આથી જ તેણે જાહેર કરી દીધું હતું કે ૧૨ ઓગસ્ટ ને શનિવારે ૧૦૦ મીટરની રિલે દોડની સાથે જ તે ટ્રેકને હંમેશ માટે અલવિદા કહી દેશે. એ તેની અંતિમ દોડ હતી. તેની પાછલી નિષ્ફળતાને ભુલાવીને બોલ્ટના ચાહકોને આશા હતી કે તે આ અંતિમ દોડને યાદગાર બનાવી દેશે, પરંતુ નિયતિને કંઈક અલગ જ મંજૂરી હતું.